ایستانبول‌داکی ترور سالدیریسینا، سیاست و ایش دونیاسین‌دان، صنعتچی‌لره قدر دونیا‌دان اعتراض یاغیر.
خائین تروریست سالدیری قارشی‌سیندا، تورکیه‌یه دستک مساژلاری وئریلیر.
آلمان باش ناظیری آنگلا مرکل، آتاتورک هاوالیمانی هدف آلان ترور سالدیری‌نی قینادی.
مرکل،
' بوتون تورک خالقینا ترورلا موباریزه‌ده بیرلیک اولدوغوموزو و بیر-بیریمیزی دستکلیه‌جگیمیزی چات‌دیرماق ایستییرم. ' دئیه دانیشدی.
فرانسا پرزیدنتی فرانسوا اوللاند دا،
"بو منفور سالدیرینی شدتله قیناییرام. تورکیه‌ده آرت آردا ائدیلن سالدیری‌لاردان کدر دویوروق" آچیقلاماسینی ائتدی.
فرانسا باش ناظیری مانوئل والس ایسه اؤلکه‌سی‌نین تروریزمه قارشی تورک‌لرین یانیندا اولدوغونو وورغولادی.
ایتالیا باش ناظیری ماتئو رنزی ده، سوسیال پایلاشما سایتین‌دان ائتدیگی آچیقلامادا،
"اورییمیز، ایستانبول‌دان گلن تراژیک خبرلر قارشی‌سیندا تورک خالقی‌نین آجی‌سینی پایلاشیر. هر یئرده ترورا قارشیییق "ایفاده‌لرینی پای‌لاشدی.
سعودی عربیستانی کرا‌لی سلمان بن عبدالعزیز، پرزیدنت اردوغانا باش ساغلیغی مساژی گؤندردی
ایران خاریجی ایشلر ناظیری محمد جواد ظریف ایسه، سوسیال مئدیا حسابین‌دان،
"ترور چیرکین اوزونو بیر دفعه داها اورتایا قویدو. شدت دونیانی تهدید ائدن بیر آشیریلیقدیر. همیشه بیرلیکده اونونلا موباریزه ائتملیگیک." پایلاشماسینی ائتدی.
آمریکا دا سالدیرینی قینایان اوست سویه آچیقلاما‌لار گلیر ..
آغ ائو سالدیرینی قینایارکن، پرزیدنت باراک اوبامانین دا اینکیشاف‌لارلا باغلی بیلگیلندیردیغی آچیقلاندی.
آمریکا نماینده‌لر مجلیسی باشقانی پال رایان، وئردیگی مساژدا،
"تروریزم اصلا قالیب گله بیلمه‌یه‌جک. بو خائین سالدیری قارشی‌سیندا موتتفیقیمیز تورکیه‌نین یانیندا یئر آلیریق. "ایفاده‌سینی ایستیفاده ائتدی.
آمریکا کونگره‌سی‌نین بیر چوخ عضوونون یانیندا باشقان نامیزدلری ده دستک و باش ساغلیغی مساژلارینی چاتدیردی.
بو آرادا، آمریکا  بؤیوک بیلگیسایار شرکتی اپل‌ین CEO-سو تیم کوک، سالدیری ایله باغلی اولا‌راق سوسیال مئدیا حسابین‌دان تورکجه یایینلادیغی مساژیندا:
"دعا‌لاریمیز تورک خالقی اوچون" ایفاده‌سینه یئر وئردی.
دیگر طرف‌دن مشهور ایسپان موغننی انریکه ایگلسیاس دا سوسیال مئدیا حسابین‌دان وئردیگی مساژدا،
"قلبیم سنینله ایستانبول" پایلاشماسینی ائتدی.
آتاتورک هاوالیمانینداکی ترور سالدیریسی دونیا مطبوعاتیندا دا گئنیش یئر آلدی.
قزئت و آژانسلارین ایلک خبرلری ایستانبول‌داکی پارتلاییش اولدو، خبر کانال‌لاری دا تورکیه‌یه باغلی خصوصی یایینلار ائتدی.
آمریکا دیجیتال یایین قورولوشلاریندان‌ هافینگتن پوست سالدیریدا اؤلنلرین خاطره‌سینه، قیرمیزی بیر چیچک ایله تورک بایراغینی ایچ ایچه کئچیرن بیر لوگو نشر همرای‌لیک مساژی وئردی.
